Lolland-Falsters Stifts-Tidende, 1843-07-27
Hvorledes en dansk Greve, hvis Hest og Staldkarl for noget siden rede en ung Pige over, saaledes at hun, efter at have ligget 7 Uger paa Hospitalet, bærer Præg deraf for sin Levetid i et skam slaaet Ansigt, – hvorledes denne fornemme, rig danske Greve, har villet affinde sig med Pigens Moder, en fattig Enke, der med sin Børneflok levet af sin Datters Haandarbeide, ved at tilbyde hende som Erstatning for Smerte, Lemlæstelse og Tab af Fortjeneste - 2 Rigsbankdaler, og da hun ikke vilde modtage dem, ladet sine Tjenere vise hende Døren, vil Bladet Fædrelandet nærmer meddele, for at Verden kan lære at kjende, hvilke Jndivider der findes blandt dem, som indbilde sig at være hævede over deres Medborgere enten ved deres Fødsel eller ved et af kongelig Naade meddeelt Adelsdiplom, og dermed sammenligne og Nogen, der bærer en Vadmels Kofte, vilde have handlet som denne Greve. (Aarh. Av.)Der verserer - hedder det i Fædrelandet, for Tiden ved Hof- og Stadsretten en Justitssag mod en i nærvte Rets Arrester hensiddende Jordemoder i Kjøbenhavn, der tiltales for at have fordrevet Fostere. Ved de af den for sin Dygtighed almindelig bekjendte Assessor Brun i Politiretten begyndte og senere i Criminelkammeret fortsatte Forhør skal det, saavidt vi have erfaret, være oplyst, at Arrestantinden har gjort sig skyldig i nysnævnte Forbrydelse i henimod 10 Aar, og at de Væsener, hvis Liv hun har tilintetgjort, udgjøre et særdeles stort Antal. Foruden Jordemoderen ere imidlertid endnu ikkun et Par Personer justitialiter tiltalte under Sagen. Vi pleie ikke at opfordre Autoriteterne til Strenghed, men vi mene, at der gives Tilfælde, hvor man ved tilsyneladende Mildhed og Humanitet i Virkeligheden kun lidet tilfredsstiller den sande Retfærdighed, og vi troe, at denne Sag vilde frembyde et Exempel herpaa, saafremt det maatte være sandt, hvad vi have hørt yttre, at ikkun hine tre til fire Personer ere blevne fremdragne som de formeentlig ene Skyldige, fordi man ved at anstille Undersøgelsen paa den i criminelle Sager, sædvanlige Maade, muligen vilde see sig i den ubehagelige Nødvendighed at compromittere ikke faa Jndivider af de bedre Classer i Samfundet. Vi troe, under Forudsætning af dette Udsagns Rigtighed, at det havde været bedre, om tre til fire Hundrede Mennesker vare blevne dømte til Forbedringshuusarbeide, og at man derefter af Benaadingsveien havde raadet Bod paa dette, saavel for de Paagjældende som for Staten, sørgelige Resultat, bedre, end at dække de fornemme Syndere med Kjærlighedens Kaabe, og ikkun statnere Exempel paa de mindre fornemme. Enten Strenghed baade imod Tjenestepigen og Frøkenen, eller Mildhed, mod den Begge, men ikke Strenghed mod den Første og Mildhed mod den Sidste Jfølge Correspondenzbl. er der nu beordret anlagt Sag mod den holsteenske Deputerede Tiedemann, i Anledning af nogle formeentlige Yttringer af ham ved Festen i Haddeby. At slige politiske Forfølgelser intet mindre end bidrage til at forbedre Folkestemningen, der saavelsom her, er en afgjort Sandhed, som man af Erfaringen allerede forlænge siden burde have lært at indsee. (Kbhpst.)(Corresp.) Kjøbenhavn den 22de Juli 1843. Den har i Borgerrepræsentanternes Forsamling været under Forhandling, om ikke Adgang til at overvære Moderne burde aabnes for Alle. Formanden, Etatsr. Hvidt, udtalede sig derimod, og ligeledes Prof. Ussing, der meente, at de Folk (Journalisterne) som vilde indfinde sig, kun vilde møde for at kunne underholde deres Publicum med hvad der var pebret i Forhandlingerne. Flere udtalte sig for Forslaget, og endelig blev det med en Minoritet af 3 Medlemmer, besluttet, at der skulde nedsættes en Comitee af 5 Medlemmer for derover at afgive Betænkning; men da nogle Medlemmer erklærede, at de, uagtet de stemmede for Nedsættelsen af en Comitee, dog for Øieblikket vare tilbøieligere til at stemme imod Forslaget, kan der af den foretagne Afstemning ikke, som Fædrelandet mener, udledes, at Majoriteten af Forsamlingen er stemt for Forslaget. Jøvrigt ere vi af den Mening, at Communens Borgere have ligefrem Ret til at forlange, at deres Repræsentanters Forsamlinger skulle være offentlige.